มีติ่งเนื้อตีงกระพุ้งแก้มอ่ะค่ะ บริเวณฟันกรามบน เหมือนจะมีหนองด้วยแบบแผลร้อนใน แต่ไม่เจ็บแต่จะเจ็บนิดหน่อยเวลาแปรงฟันไปโดน มันอันตรายมั้ยคะ
สวัสดีค่ะ แผลบริเวณในปาก อาจเกิดจาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน หรือการบาดเจ็บจากการเล่นกีฬา ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็ก-เนื้องอกในช่องปากแนะนำใช้ยาสเตียรอยด์ทาบางๆเฉพาะที่ได้ จะเป็นสเตียรอยด์ชนิดที่ใช้กับแผลในปากโดยตรง สามารถปรึกษาแพทย์หรือเภสัชกรใกล้บ้านได้ หากปวดมากสามารถรับประทานยาแก้ปวด ดื่มน้ำมากๆ พักผ่อน รับประทานอาหารอ่อนๆในช่วงนี้ควรไปพบแพทย์เมื่อแผลปวด บวมมาก มีหนองไหล มีไข้ อาจมีการติดเชื้อที่รุนแรงกว่าแผลร้อนในในปากธรรมดา หรือติ่งเนื้อดังกล่าวโตเร็ว ลุกลาม ไม่ยุบไปเองภายใน 1-2 สัปดาห์